**ZAPISNIK**

**1. SEJE DELOVNE SKUPINE VLADE REPUBLIKE SLOVENIJE ZA KOORDINACIJO PRIPRAVLJALNIH AKTIVNOSTI NA PROJEKTU JEK2**

ponedeljek, 25. 9. 2023

Prisotni člani

in aktivni

udeleženci: Danijel Levičar, mag. Tina Seršen, dr. Hinko Šolinc, Lenka Kavčič, Ana Vidmar, mag. Miranda Groff Ferjančič, Ervina Jarc, Matevž Frangež, dr. Matjaž Krajnc, mag. Marko Štucin, Dejan Vladić, Luka Mesec, Igor Sirc, dr. Dejan Paravan, dr. Bruno Glaser, mag. Aleksander Mervar, dr. Jurij Klančnik, Gorazd Pfeifer, Božidar Krajnc.

Odsotni: /

Ostali prisotni: dr. Robert Golob, Melita Župevc, Simona Pirnat Skeledžija, Polona Faletič.

Prvo konstitutivno sejo Delovne skupine Vlade Republike Slovenije za koordinacijo pripravljalnih aktivnosti na projektu JEK2, ki se je pričela ob 12.00 uri, je vodil vodja delovne skupine, Danijel Levičar.

**Dnevni red:**

1. Konstituiranje delovne skupine.
2. Predstavitev načina dela delovne skupine in sprejem poslovnika delovne skupine.
3. Predstavitev statusa projekta JEK2 (GEN energija).
4. Razno.

Uvodoma je vodja delovne skupine pozdravil prisotne, sledil je nagovor predsednika Vlade dr. Roberta Goloba in kratka predstavitev članov ter aktivnih udeležencev.

**SKLEP št. 1:** Delovna skupina Vlade Republike Slovenije za koordinacijo pripravljalnih aktivnosti na projektu JEK2 je konstituirana.

Predstavnica MNVP Lenka Kavčič je pojasnila, da bo namesto namestnika člana delovne skupine Georgija Bangijeva, generalnega direktorja Direktorata za prostor in graditev na Ministrstvu za naravne vire in prostor, namestnica članice delovne skupine Ana Vidmar, vodja Sektorja za državno prostorsko načrtovanje na Ministrstvu za naravne vire in prostor.

Mag. Tina Seršen je predlagala, da se ustrezno dopolni 11. člen poslovnika, in sicer tako, da se zapiše, da se pred vsakim sklicem seje osnutek zapisnika posreduje vsem deležnikom v pregled in se nato potrdi na naslednji seji.

**SKLEP št. 2:** Poslovnik delovne skupine se sprejme s predlaganimi spremembami.

Naslednja seja delovne skupine bo potekala dne 17. 10. 2023.

Seja se je zaključila ob 13.30 uri.

Zapisala: Polona Faletič

Danijel Levičar

vodja delovne skupine